দৈনিক প্রান্তজ্যোতি
দৈনিক প্রান্তজ্যোতি, আসামের শিলচর থেকে প্রকাশিত একটি বাংলা দৈনিক পত্রিকা। প্রথমে এটি পাক্ষিক আকারে যাত্রা শুরু করে ১২ জানুয়ারী ১৯৫৭ সালে। কয়েক সংখ্যা প্রকাশিত হবার পর এটি সাপ্তাহিক আকারে প্রকাশিত হতে থাকে। ১৯৬১ সালে সমগ্র বারাক উপত্যকা বাংলা ভাষার অধিকার আদায়ের লড়াই চলছিল। বরাক উপত্যকার কিংবদন্তি মিডিয়া ব্যক্তিত্ব জ্যোতিরিন্দ্র চন্দ্র দত্ত কালদা ছিলেন প্রান্তজ্যোতির প্রতিষ্ঠাতা সম্পাদক। দৈনিক প্রান্তজ্যোতি এর নিরপেক্ষতার দরুন পাঠকমনে স্থান অর্জন করেছিল। কিন্তু এক বিধ্বংসী আগুন সব শেষ করে দেয়। পরে ব্যারন মনিষ দাশ এবং সুব্রত পালের হাত ধরে আধুনিক যন্ত্রপাতিতে সুসজ্জিত হয়ে একদল তরুণ সাংবাদিকদের নিয়ে প্রবীণ সাংবাদিক পরেশ দত্তের নেতৃত্বে দৈনিক প্রান্তরজ্যোতি দ্বিতীয় ইনিংস শুরু করেছিল। প্রথম সংখ্যাটি ২০০৯ সালের ৮ ই মে প্রকাশিত হয়েছিল। প্রথম বছরই স্থানীয় মিডিয়ার সমস্ত রেকর্ডকে ছাড়িয়ে যায়।